**Csokonyavisonta Községi Önkormányzat Képviselő-testületének**

**11/2016. (IX. 23.) önkormányzati rendelete**

**az orvosi és védőnői körzetek területi beosztásáról**

Csokonyavisonta Község Önkormányzatának Képviselő-testülete az önálló orvosi tevékenységről szóló 2000. évi II. tv. 2. § (2) bekezdésében meghatározott felhatalmazás alapján a következő rendeletet alkotja:

1. **§**

A háziorvosi körzet (vegyes, gyermek és felnőtt) területe Csokonyavisonta és Rinyaújlak községek teljes közigazgatási területe. A körzet székhelye Csokonyavisonta.

Iskola egészségügyi ellátás körében a körzethez tartozik a csokonyavisontai általános iskola és az óvoda, valamint a rinyaújlaki óvoda.

Az alapellátáshoz kapcsolódó központi ügyelet ellátója, székhelye:

Drávamenti Kistérségi Orvosi Ügyelet Nonprofit Korlátolt Felelősségű Társaság

7570 Barcs Bajcsy-Zsilinszky u. 135.

1. **§**

A védőnői I és II körzet székhelye Csokonyavisonta.

A körzetek ellátási területe:

Csokonyavisonta község I. védőnői körzet (Csokonyavisonta Xantus utca 46.) területe:

* Xantus J.u. teljes egészében
* Rákóczi u. teljes egészében
* Ifjúság u. teljes egészében
* Lajosmajor teljes egészében
* Alexandra puszta
* Babócsai u. teljes egészében
* Nagyatádi Szabó István u. 18-28.
* Szent László u. teljes egészében

Iskola egészségügyi ellátás körében a körzethez tartozik a csokonyavisontai általános iskola és az óvoda.

Csokonyavisonta község II. védőnői körzet (Csokonyavisonta Xantus utca 46.) területe:

* Széchenyi u. teljes egészében
* Nagyatádi Szabó István u. 1-17.
* Fürdőtelep
* Rinyaújlak község teljes közigazgatási területe

Iskola egészségügyi ellátás körében a körzethez tartozik a rinyaújlaki óvoda.

2

3. §

Csokonyavisonta település lakosságának fogorvosi alapellátását a Barcsi I. számú fogorvosi körzet biztosítja, Barcs székhellyel.

Az iskolafogászati ellátás körébe a körzethez tartozik az általános iskola és az óvoda.

4.§

A rendelet kihirdetése napját követő napon lép hatályba. Kihirdetéséről a jegyző gondoskodik.

A rendelet hatálybalépésével egyidejűleg a háziorvosi körzetekről szóló 1/2015. (II. 2.) önkormányzati rendelet hatályát veszti.

Csokonyavisonta, 2016. szeptember 15.

Balla Róbert Harasztia Attila

címzetes főjegyző polgármester

A rendelet kihirdetve:

2016. szeptember 23.

Balla Róbert

címzetes főjegyző